**ΣΤΟΙΧΕΙΑ ΠΟΔΟΣΦΑΙΡΙΣΤΗ**

**Επώνυμο \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Όνομα \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Όνομα πατρός \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Όνομα μητρός \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Ημερομηνία γέννησης \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Αριθμός ταυτότητας ή διαβατηρίου \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Σκοπός επεξεργασίας των δεδομένων που συλλέγονται:** Η Ε.Π.Ο. και οι Ε.Π.Σ. ως Εκτελούντες την Επεξεργασία για λογαριασμό της FIFA, βάσει της καταστατικώς, αλλά και κανονιστικώς προβλεπόμενης υποχρέωσής τους, συλλέγουν και χρησιμοποιούν τα ανωτέρω προσωπικά δεδομένα και προχωρούν στην επεξεργασία αυτών, με ή χωρίς τη χρήση αυτοματοποιημένων μέσων. Όλες οι πληροφορίες που αποκτούν θα χρησιμοποιούνται μόνο προς εκπλήρωση των σκοπών αυτών και δεν θα χρησιμοποιούνται με ανήθικο τρόπο ή κατά παραβίαση των διατάξεων του ΓΚΠΔ. Η επεξεργασία αυτή είναι νόμιμη και είναι απαραίτητη για τη συμμόρφωση με έννομη υποχρέωση του υπευθύνου επεξεργασίας (ήτοι άρθρο 6§1 γ ΓΚΠΔ), ταυτόχρονα όμως αποσκοπεί στην εξυπηρέτηση των αιτημάτων σας είτε απευθείας, είτε μέσω τρίτου (κατόπιν δικής σας σχετικής εξουσιοδότησης), καθώς και στην παροχή των υπηρεσιών προς εσάς, αλλά και στην έκδοση των απαραίτητων εγγράφων κλπ. Επιπροσθέτως τα προσωπικά δεδομένα που λαμβάνονται χρησιμοποιούνται για την επικοινωνία μαζί σας για τυχόν ζητήματα που ανακύπτουν.

**Αποδέκτες των δεδομένων*:*** Το αρμόδιο Τμήμα της Ε.Π.Ο. και οι Ε.Π.Σ., στο πλαίσιο των αρμοδιοτήτων τους, επεξεργάζονται τα προσωπικά σας δεδομένα μέσω του προσωπικού τους και δύνανται να τα διαβιβάζουν και σε τρίτους παρόχους υπηρεσιών (αλλοδαπές Ομοσπονδίες, Ενώσεις κλπ.) που βρίσκονται είτε εντός , είτε εκτός Ε.Ε., όταν αυτό κρίνεται απαραίτητο για την εκτέλεση των αιτήσεων των Υποκειμένων (διεθνείς μεταγραφές κλπ.). Ενημερώνουμε ότι ενδέχεται ορισμένες χώρες να μην παρέχουν το ίδιο επίπεδο προστασίας. Σε ειδικές περιπτώσεις, είτε προάσπισης των δικαιωμάτων της Ε.Π.Ο., είτε όταν προβλέπεται από διατάξεις νόμου ή δικαστικές αποφάσεις ή αποφάσεις της Αρχής, αποδέκτες μπορεί να είναι οι Δικαστικές Αρχές, η Αρχή Προστασίας Δεδομένων Προσωπικού Χαρακτήρα ή άλλες Ανεξάρτητες Αρχές.

**Χρόνος διατήρησης των δεδομένων:** Η Ε.Π.Ο. επεξεργάζεται τα προσωπικά δεδομένα για το απαραίτητο χρονικό διάστημα, ώστε να εκπληρωθούν οι προαναφερθέντες σκοποί, το οποίο είναι το μικρότερο δυνατόν. Σε κάθε περίπτωση τα δεδομένα θα διατηρούνται για μία περίοδο πέντε (5) ετών από τη απώλεια της ιδιότητας του ποδοσφαιριστή. Εφόσον ο νόμος ή κανονιστικές πράξεις υποχρεώνουν την Ε.Π.Ο. σε τήρηση των προσωπικών δεδομένων για διάστημα μεγαλύτερο των προαναφερθέντων, τα χρονικά διαστήματα διατήρησης θα παρατείνονται ανάλογα. Τέλος, εάν μέχρι τη λήξη του χρόνου αυτού βρίσκονται σε εξέλιξη δικαστικές ενέργειες με την Ε.Π.Ο., που σας αφορούν άμεσα ή έμμεσα, ο κατά τα ανωτέρω χρόνος τήρησης των δεδομένων που τηρούνται από αυτήν, παρατείνεται μέχρι την έκδοση αμετάκλητης δικαστικής απόφασης. Τα έγγραφα τα οποία φέρουν υπογραφή των Υποκειμένων, στα οποία έχουν καταχωρηθεί προσωπικά δεδομένα μπορεί, μετά την πάροδο πενταετίας, να τηρούνται σε ηλεκτρονική μορφή. Μετά την πάροδο των ανωτέρω διαστημάτων, τα προσωπικά σας δεδομένα θα καταστρέφονται.

**Tα δικαιώματά σας και πώς μπορείτε να τα ασκήσετε*:*** Έχετε τα προβλεπόμενα δικαιώματα στα άρθρα 12-22 του Κανονισμού. Παράλληλα με αυτά, έχετε το δικαίωμα να ζητήσετε να μεταφέρετε τα δεδομένα που μας έχετε παράσχει, σε άλλη Ομοσπονδία. Επίσης έχετε το δικαίωμα να κάνετε καταγγελία στην Αρχή Προστασίας Δεδομένων Προσωπικού Χαρακτήρα (www.dpa.gr), εφόσον θεωρείτε ότι προσβάλλεστε εσείς και τα δικαιώματά σας με οποιονδήποτε τρόπο. Η επικοινωνία για την άσκηση των ως άνω δικαιωμάτων σας μπορεί να γίνει στην ηλεκτρονική διεύθυνση: [dpo@epo.gr./](mailto:dpo@epo.gr./) Η Ε.Π.Ο. θα λαμβάνει κάθε δυνατό μέτρο για να ικανοποιηθούν τα αιτήματά σας και θα σας απαντήσει εντός τριάντα (30) ημερών και, μόνο εάν αυτό δεν καταστεί δυνατό, η ΕΠΟ θα σας ενημερώσει για την αναγκαία παράταση της ως άνω προθεσμίας, που όμως δεν θα υπερβεί τις εξήντα (60) επιπλέον ημέρες. Η άσκηση των δικαιωμάτων είναι δωρεάν και ενδέχεται να υπάρχει χρέωση αποκλειστικά και μόνο σε περιπτώσεις αποδεδειγμένης κατάχρησης του δικαιώματος, που συνεπάγεται κόστος για την Ε.Π.Ο..

***Σε περίπτωση ανηλίκου ποδοσφαιριστή η παρούσα δήλωση υπογράφεται από τον έχοντα την γονική μέριμνα.***

-Κατόπιν τούτων, δηλώνω ότι έχω διαβάσει και κατανοήσει πλήρως τα ανωτέρω σχετικά με την επεξεργασία των προσωπικών μου δεδομένων.

Ημερομηνία: \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ονοματεπώνυμο & υπογραφή έχοντα την γονική μέριμνα

Υπογραφή: \_\_\_\_\_\_\_\_\_\_\_\_\_\_\_\_\_